Man skal helt tilbage til 2014 for at finde det seneste opgør, hvor det var AaB, der forlod banen med alle tre point i bagagen.

Fodboldspillerne hos Aalborgs bedste fodboldhold var torsdag på træningsbanen for sidste gang, inden sæsonens første hjemmekamp skal spilles på Aalborg Portland Park. Sæsonens første gæster kommer fra FC Midtjylland. Og de forsvarende mestre har udviklet sig til at blive lidt af en ond ånd for aalborggenserne. Sidst AaB vandt over FC Midtjylland var tilbage i 2014. - Vi har ikke vundet i 11 forsøg mod dem, og det gør jo lidt ond, fordi det er jo et hold, vi rigtig gerne vil slå. Men det siger også lidt om, at det er en stærk modstander, fortæller AaB-anfører, Rasmus Würtz. AaB startede sæsonen med at vinde 0-1 i SønderjyskE, hvor Kasper Kusk scorede kampens enlige mål. Sidste sæson skulle AaB helt hen til 8. runde, før det kunne blive til en sejr. Nu håber anføreren, at stimen kan fortsætte. - Det kunne da være en rigtig godt start, at lægge ud med seks point, og så oven i købet have slået de forsvarende mestre, fortæller Rasmus Würtz. Kampen bliver spillet fredag aften klokken 19.00, og kan ses på TV3 Sport.